GREEK SUPREME COURT DECISION

Decision ID: 786/2024
Decision Number: 786
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου-Εισηγητή και Φώτιο Μουζάκη, Αρεοπαγίτες. Με την παρουσία της Αντεισαγγελέα του Αρείου Πάγου Ελένης Κοντακτσή (γιατί κωλύεται η Εισαγγελέας) και της Γραμματέα Ε. Κ. Συνήλθε σε Συμβούλιο στο Κατάστημά του στις 3 Απριλίου 2024, για να δικάσει την αίτηση του αναιρεσείοντος - κατηγορουμένου Ν. Π. του Γ., κατοίκου ... και ήδη κρατουμένου στο Σωφρονιστικό Κ.Κ. Γρεβενών, ο οποίος δεν παραστάθηκε, για αναίρεση της 25/2023 απόφασης του Μικτού Ορκωτού Εφετείου Ανατολικής Κρήτης. Το Μικτό Ορκωτό Εφετείο Ανατολικής Κρήτης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 29-8-2023 αίτησή του αναίρεσης, η οποία ασκήθηκε ενώπιον του Αναπληρωτή Διευθυντή του Σωφρονιστικού Καταστήματος Κράτησης Γρεβενών Ι. Κ., έλαβε αριθμό πρωτοκόλλου 78/2023 και καταχωρίστηκε στο οικείο πινάκιο με τον αριθμό 853/2023. Έπειτα η Αντεισαγγελέας του Αρείου Πάγου Ελένη Κοντακτσή εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 53/6-3-2023 πρόταση της Αντεισαγγελέα του Αρείου Πάγου Όλγας Σμυρλή, στην οποία αναφέρονται τα ακόλουθα: "Εισάγω, σύμφωνα με τις διατάξεις των άρθρων 476 § 1 και 512 § 1 ΚΠΔ, την μ' αριθμ. 78/29-8-23 αίτηση του Π. Ν. του Γ., για αναίρεση της με αριθμ. 25/2023 απόφασης του Μικτού Εφετείου Ανατολικής Κρήτης, με την οποία καταδικάσθηκε για: 1) Γενετήσιες πράξεις με ανήλικο, που δεν έχει συμπληρώσει τα δώδεκα έτη κατ' εξακολούθηση, 2) γενετήσιες πράξεις μεταξύ συγγενών, κατ' εξακολούθηση, 3) προσβολή της γενετήσιας αξιοπρέπειας με παθόντα νεώτερο των δώδεκα ετών και 4) παράνομη βία, κατ' εξακολούθηση, και του επιβλήθηκε συνολική ποινή κάθειρξης δέκα τριών ετών και έξι (6) μηνών και εκθέτω τα ακόλουθα: Κατά το άρθρο 476 § 1 ΚΠΔ όταν το ένδικο μέσο, όπως αυτό της αναιρέσεως, ασκήθηκε, εκτός των άλλων περιπτώσεων, εκπροθέσμως, το Δικαστικό Συμβούλιο που είναι αρμόδιο να κρίνει σχετικά, ύστερα από πρόταση του Εισαγγελέα και, αφού ακούσει τους διαδίκους που εμφανιστούν, κηρύσσει απαράδεκτο το ένδικο μέσο και διατάσσει την εκτέλεση του βουλεύματος ή της αποφάσεως που έχει προσβληθεί και την καταδίκη στα έξοδα εκείνου που άσκησε το ένδικο μέσο. Σύμφωνα με το άρθρο 473 §§ 2 και 3 ΚΠΔ η προθεσμία ασκήσεως αναιρέσεως από κατηγορούμενο κατά καταδικαστικής αποφάσεως, με δήλωση που επιδίδεται στον Εισαγγελέα του Αρείου Πάγου, είναι 20 ημέρες και, εάν μεν η δημοσίευση της προσβαλλομένης αποφάσεως έγινε με παρόντα τον κατηγορούμενο, αρχίζει από τότε που η τελεσίδικη απόφαση θα καταχωρισθεί καθαρογραμμένη στο τηρούμενο από την γραμματεία του Δικαστηρίου Ειδικό Βιβλίο, εάν δε η δημοσίευση έγινε με απόντα τον κατηγορούμενο αρχίζει από τότε που θα επιδοθεί η καταχωρισθείσα καθαρογραμμένη στο ως άνω Ειδικό Βιβλίο τελεσίδικη απόφαση. Τυχόν εκπρόθεσμη άσκηση του ενδίκου μέσου τότε μόνο συγχωρείται όταν στην κατά το άρθρο 474 ΚΠΔ συντασσομένη έκθεση ασκήσεώς του ή στην δήλωση γίνεται επίκληση των περιστατικών τα οποία συνιστούν την ανωτέρα βία ή το ανυπέρβλητο κώλυμα που κατέστησε αδύνατη την εμπρόθεσμη άσκησή του καθώς και των αποδεικτικών μέσων που αποδεικνύουν τα περιστατικά αυτά άλλως η αναίρεση απορρίπτεται ως απαράδεκτη. Στην συγκεκριμένη περίπτωση η προσβαλλομένη με αριθμ. 25/2023 απόφαση του Μικτού Εφετείου Ανατολικής Κρήτης, εκδόθηκε στις 15.3.23, με παρόντα τον αναιρεσείοντα, και καταχωρήθηκε στο Ειδικό Βιβλίο στις 16.5.2023. Στη συνέχεια ο αναιρεσείων άσκησε την υπό κρίση αναίρεση, ενώπιον του διευθυντή του Σωφρονιστικού καταστήματος κράτησης Γρεβενών, κατά της ως άνω αποφάσεως, στις 29.8.2023, δηλαδή μετά την πάροδο της οριζομένης από τον νόμο προθεσμίας των είκοσι ημερών. Χωρίς να γίνεται επίκληση περιστατικών, τα οποία συνιστούν ανυπέρβλητο κώλυμα, που κατέστησαν αδύνατη την εμπρόθεσμη άσκηση. Κατ' ακολουθία τούτων η υπό κρίση αναίρεση πρέπει να απορριφθεί ως απαράδεκτη και να καταδικαστεί ο αναιρεσείων στα δικαστικά έξοδα κατ' άρθρα 476 § 1 και 578 § 1 ΚΠΔ. Για τους λόγους αυτούς Προτείνω Να απορριφθεί ως απαράδεκτη η από 29.8.23 αίτηση του Π. Ν. του Γ., για αναίρεση της με αριθμ. 25/2023 απόφασης του Μικτού Εφετείου Ανατολικής. Να επιβληθούν τα δικαστικά έξοδα σε βάρος του αναιρεσείοντα. Η Αντεισαγγελέας του Αρείου Πάγου Όλγα Σμυρλή". Αφού άκουσε την Αντεισαγγελέα, που αναφέρθηκε στην παραπάνω εισαγγελική πρόταση,

Judges: Γεώργιο Χριστοδούλου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου-Εισηγητή, Φώτιο Μουζάκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ - ΣΕ ΣΥΜΒΟΥΛΙΟ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη, Σπυρίδωνα Κουτσοχρήστο, Γεώργιο Παπαγεωργίου-Εισηγητή και Φώτιο Μουζάκη, Αρεοπαγίτες. Με την παρουσία της Αντεισαγγελέα του Αρείου Πάγου Ελένης Κοντακτσή (γιατί κωλύεται η Εισαγγελέας) και της Γραμματέα Ε. Κ. Συνήλθε σε Συμβούλιο στο Κατάστημά του στις 3 Απριλίου 2024, για να δικάσει την αίτηση του αναιρεσείοντος - κατηγορουμένου Ν. Π. του Γ., κατοίκου ... και ήδη κρατουμένου στο Σωφρονιστικό Κ.Κ. Γρεβενών, ο οποίος δεν παραστάθηκε, για αναίρεση της 25/2023 απόφασης του Μικτού Ορκωτού Εφετείου Ανατολικής Κρήτης. Το Μικτό Ορκωτό Εφετείο Ανατολικής Κρήτης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 29-8-2023 αίτησή του αναίρεσης, η οποία ασκήθηκε ενώπιον του Αναπληρωτή Διευθυντή του Σωφρονιστικού Καταστήματος Κράτησης Γρεβενών Ι. Κ., έλαβε αριθμό πρωτοκόλλου 78/2023 και καταχωρίστηκε στο οικείο πινάκιο με τον αριθμό 853/2023. Έπειτα η Αντεισαγγελέας του Αρείου Πάγου Ελένη Κοντακτσή εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 53/6-3-2023 πρόταση της Αντεισαγγελέα του Αρείου Πάγου Όλγας Σμυρλή, στην οποία αναφέρονται τα ακόλουθα: "Εισάγω, σύμφωνα με τις διατάξεις των άρθρων 476 § 1 και 512 § 1 ΚΠΔ, την μ' αριθμ. 78/29-8-23 αίτηση του Π. Ν. του Γ., για αναίρεση της με αριθμ. 25/2023 απόφασης του Μικτού Εφετείου Ανατολικής Κρήτης, με την οποία καταδικάσθηκε για: 1) Γενετήσιες πράξεις με ανήλικο, που δεν έχει συμπληρώσει τα δώδεκα έτη κατ' εξακολούθηση, 2) γενετήσιες πράξεις μεταξύ συγγενών, κατ' εξακολούθηση, 3) προσβολή της γενετήσιας αξιοπρέπειας με παθόντα νεώτερο των δώδεκα ετών και 4) παράνομη βία, κατ' εξακολούθηση, και του επιβλήθηκε συνολική ποινή κάθειρξης δέκα τριών ετών και έξι (6) μηνών και εκθέτω τα ακόλουθα: Κατά το άρθρο 476 § 1 ΚΠΔ όταν το ένδικο μέσο, όπως αυτό της αναιρέσεως, ασκήθηκε, εκτός των άλλων περιπτώσεων, εκπροθέσμως, το Δικαστικό Συμβούλιο που είναι αρμόδιο να κρίνει σχετικά, ύστερα από πρόταση του Εισαγγελέα και, αφού ακούσει τους διαδίκους που εμφανιστούν, κηρύσσει απαράδεκτο το ένδικο μέσο και διατάσσει την εκτέλεση του βουλεύματος ή της αποφάσεως που έχει προσβληθεί και την καταδίκη στα έξοδα εκείνου που άσκησε το ένδικο μέσο. Σύμφωνα με το άρθρο 473 §§ 2 και 3 ΚΠΔ η προθεσμία ασκήσεως αναιρέσεως από κατηγορούμενο κατά καταδικαστικής αποφάσεως, με δήλωση που επιδίδεται στον Εισαγγελέα του Αρείου Πάγου, είναι 20 ημέρες και, εάν μεν η δημοσίευση της προσβαλλομένης αποφάσεως έγινε με παρόντα τον κατηγορούμενο, αρχίζει από τότε που η τελεσίδικη απόφαση θα καταχωρισθεί καθαρογραμμένη στο τηρούμενο από την γραμματεία του Δικαστηρίου Ειδικό Βιβλίο, εάν δε η δημοσίευση έγινε με απόντα τον κατηγορούμενο αρχίζει από τότε που θα επιδοθεί η καταχωρισθείσα καθαρογραμμένη στο ως άνω Ειδικό Βιβλίο τελεσίδικη απόφαση. Τυχόν εκπρόθεσμη άσκηση του ενδίκου μέσου τότε μόνο συγχωρείται όταν στην κατά το άρθρο 474 ΚΠΔ συντασσομένη έκθεση ασκήσεώς του ή στην δήλωση γίνεται επίκληση των περιστατικών τα οποία συνιστούν την ανωτέρα βία ή το ανυπέρβλητο κώλυμα που κατέστησε αδύνατη την εμπρόθεσμη άσκησή του καθώς και των αποδεικτικών μέσων που αποδεικνύουν τα περιστατικά αυτά άλλως η αναίρεση απορρίπτεται ως απαράδεκτη. Στην συγκεκριμένη περίπτωση η προσβαλλομένη με αριθμ. 25/2023 απόφαση του Μικτού Εφετείου Ανατολικής Κρήτης, εκδόθηκε στις 15.3.23, με παρόντα τον αναιρεσείοντα, και καταχωρήθηκε στο Ειδικό Βιβλίο στις 16.5.2023. Στη συνέχεια ο αναιρεσείων άσκησε την υπό κρίση αναίρεση, ενώπιον του διευθυντή του Σωφρονιστικού καταστήματος κράτησης Γρεβενών, κατά της ως άνω αποφάσεως, στις 29.8.2023, δηλαδή μετά την πάροδο της οριζομένης από τον νόμο προθεσμίας των είκοσι ημερών. Χωρίς να γίνεται επίκληση περιστατικών, τα οποία συνιστούν ανυπέρβλητο κώλυμα, που κατέστησαν αδύνατη την εμπρόθεσμη άσκηση. Κατ' ακολουθία τούτων η υπό κρίση αναίρεση πρέπει να απορριφθεί ως απαράδεκτη και να καταδικαστεί ο αναιρεσείων στα δικαστικά έξοδα κατ' άρθρα 476 § 1 και 578 § 1 ΚΠΔ. Για τους λόγους αυτούς Προτείνω Να απορριφθεί ως απαράδεκτη η από 29.8.23 αίτηση του Π. Ν. του Γ., για αναίρεση της με αριθμ. 25/2023 απόφασης του Μικτού Εφετείου Ανατολικής. Να επιβληθούν τα δικαστικά έξοδα σε βάρος του αναιρεσείοντα. Η Αντεισαγγελέας του Αρείου Πάγου Όλγα Σμυρλή". Αφού άκουσε την Αντεισαγγελέα, που αναφέρθηκε στην παραπάνω εισαγγελική πρόταση,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Από το συνδυασμό των διατάξεων των άρθρων 513 παρ. 1α και 476 παρ. 1α ΚΠΔ, προκύπτει ότι, όταν υπάρχει περίπτωση απαραδέκτου, το Δικαστήριο του Αρείου Πάγου (σε Συμβούλιο), που είναι αρμόδιο να κρίνει σχετικά, ύστερα από πρόταση του Εισαγγελέα και αφού ακούσει τους διαδίκους που εμφανισθούν, απορρίπτει την αίτηση αναίρεσης ως απαράδεκτη και καταδικάζει στα έξοδα εκείνον που την άσκησε. Περαιτέρω, από την ίδια ως άνω διάταξη της παρ. 1 του άρθρου 476 του ΚΠΔ, προκύπτει ότι, όταν το ένδικο μέσο ασκήθηκε, εκτός των άλλων περιπτώσεων, εκπρόθεσμα, απορρίπτεται ως απαράδεκτο. Επιπλέον, από το συνδυασμό των διατάξεων των άρθρων 462 και 473 παρ. 1 του ίδιου Κώδικα προκύπτει ότι η προθεσμία άσκησης των ενδίκων μέσων κατά απόφασης είναι, όπου ειδική διάταξη νόμου δεν ορίζει διαφορετικά, δεκαήμερη και αρχίζει από την έκδοσή της, όταν η καταδικαστική απόφαση απαγγέλθηκε με την παρουσία του κατηγορουμένου, άλλως από τη νόμιμη επίδοσή της. Περαιτέρω, σύμφωνα με την παρ.2 του άρθρου 473, 2. η αναίρεση κατά της καταδικαστικής απόφασης μπορεί να ασκηθεί από εκείνον που καταδικάστηκε και με δήλωση, που περιέχει όσα ορίζονται στην παρ. 2 του επόμενου άρθρου και επιδίδεται στον εισαγγελέα του Αρείου Πάγου, μέσα σε προθεσμία είκοσι ημερών, η οποία αρχίζει σύμφωνα με την παρ. 1. Η δήλωση αυτή μπορεί να συμπληρώνει και την αίτηση αναίρεσης που τυχόν ασκήθηκε σύμφωνα με το επόμενο άρθρο και που δεν περιέχει ορισμένους λόγους. Κατά δε την παρ. 3 του άρθρου 473, η προθεσμία για την άσκηση της αναίρεσης αρχίζει από τότε που η τελεσίδικη απόφαση θα καταχωριστεί καθαρογραμμένη στο ειδικό βιβλίο που τηρείται από τη γραμματεία του ποινικού δικαστηρίου. Περαιτέρω, κατά την έννοια της διάταξης του άρθρου 474 παρ. 2 ΚΠΔ, εκείνος που ασκεί εκπρόθεσμα το ένδικο μέσο, κατά τη συναγόμενη από το άρθρο 255 ΑΚ γενική αρχή του δικαίου, ότι κανείς δεν υποχρεούται στα αδύνατα, οφείλει να διαλάβει στη σχετική έκθεση τα περιστατικά της ανωτέρας βίας ή του ανυπέρβλητου κωλύματος, εξαιτίας των οποίων δεν άσκησε εμπρόθεσμα το ένδικο μέσο και συγχρόνως να επικαλεσθεί τα αποδεικτικά μέσα, από τα οποία αποδεικνύονται τα περιστατικά αυτά. Αν δεν διαλάβει τέτοια περιστατικά στην έκθεση ή αν τα περιστατικά αυτά δεν αποδεικνύονται από τα αποδεικτικά μέσα που επικαλείται και προσκομίζει, το ένδικο μέσο απορρίπτεται ως εκπρόθεσμο και συνεπώς απαράδεκτο, κατά το άρθρο 476 παρ. 1 ΚΠΔ. ΙΙ. Στην προκείμενη περίπτωση, ασκήθηκε η από 29.8.2023 και αριθμό 78/2023 αίτηση του αναιρεσείοντος - κατηγορουμένου Π. Ν. του Γ., ο οποίος ζητά την αναίρεση της με αριθμό 25/2023 αποφάσεως του Μικτού Ορκωτού Εφετείου Ανατολικής Κρήτης, με την οποία επιβλήθηκε σ' αυτόν συνολική ποινή καθείρξεως δεκατριών (13) ετών και έξι (6) μηνών. Η ως άνω προσβαλλόμενη απόφαση εξεδόθη παρόντος του κατηγορουμένου και καταχωρήθηκε στο ειδικό βιβλίο του άρθρου 473 παρ.3 ΚΠΔ στις 16.5.2023. Έπρεπε, επομένως, να ασκήσει αναίρεση εντός είκοσι (20) ημερών από την κατά τα άνω καταχώρηση, σύμφωνα με το άρθρο 473 παρ. 2 ΚΠΔ, δηλαδή έως τις 5-6-2023, άσκησε όμως αυτή στο Γραμματέα του εκδόντος την απόφαση Δικαστηρίου, στις 29.8.2023, ήτοι μετά παρέλευση πλέον των τριών μηνών. ΙΙΙ. Ενόψει των ανωτέρω, κατά τα άρθρα 478 παρ. 1 και 583 παρ.1 ΚΠΔ, μετά και την γενόμενη ειδοποίηση του αναιρεσείοντος, με την υπ' αρ. 853/2023 από 13.3.2024 ειδοποίηση του Γραμματέα της Εισαγγελίας του Αρείου Πάγου που επιδόθηκε προσωπικά στον αναιρεσείοντα, κρατούμενο στο Σ.Κ. Γρεβενών, σύμφωνα με το από 13.3.2024 αποδεικτικό επίδοσης της Μ. Ε. ο οποίος δεν παρέστη στο ακροατήριο, πρέπει, να απορριφθεί η κρινόμενη αίτηση, ως απαράδεκτη, λόγω της εκπρόθεσμης ασκήσεώς της και, τέλος, να επιβληθούν σε βάρος του αναιρεσείοντος τα δικαστικά έξοδα (αρ.583 ΚΠΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμό 78/2023 αίτηση του αναιρεσείοντος - κατηγορουμένου Π. Ν. του Γ., ο οποίος ζητά την αναίρεση της με αριθμό 25/2023 αποφάσεως του Μικτού Ορκωτού Εφετείου Ανατολικής Κρήτης. Και Επιβάλλει σε βάρος του αναιρεσείοντα τα δικαστικά έξοδα ποσού διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 17 Απριλίου 2024. Εκδόθηκε στην Αθήνα στις 30 Μαΐου 2024.

LEGAL REFERENCES
Articles Referenced: άρθρων 476, άρθρο 476, άρθρο 473, άρθρο 474, άρθρα 476, άρθρων 513 παρ. 1, άρθρου 476 του ΚΠΔ, άρθρων 462, άρθρου 473, άρθρου 474 παρ. 2, άρθρο 255, άρθρο 476 παρ. 1, άρθρου 473 παρ.3, άρθρο 473 παρ. 2, άρθρα 478 παρ. 1, άρθρων 513, άρθρου 476, άρθρου 474, άρθρα 478
Article Codes: ΠΚ|ΚΠΔ
Law References: nan
Total Articles Cited: 17

DATES MENTIONED: 29-8-2023|6-3-2023|16-5-2023|5-6-2023|13-3-2024|03-04-2024|17-04-2024|30-05-2024

SOURCE: https://areiospagos.gr/nomologia/apofaseis_DISPLAY.asp?cd=0WGQQ0M1O0DNCPEET5MBRSUQIQJ0NN&apof=786_2024&info=ΠΟΙΝΙΚΕΣ -  Ζ